প্রতিবেদক ; গণস্বাস্থ্য কেন্দ্রের প্রতিষ্ঠাতা ও ট্রাস্টি ডা. জাফরুল্লাহ চৌধুরীর বিরুদ্ধে জিডি (সাধারণ ডায়েরি) করেছে সেনা সদর। বেসরকারি টেলিভিশন চ্যানেল ‘সময়’-এর এক টকশো’তে সেনাপ্রধান জেনারেল আজিজ আহমেদ সম্পর্কে বিভ্রান্তিমূলক মন্তব্য করায় এই সাধারণ ডায়েরিটি করা হয়। সেনা সদরের মেজর এম রকিবুল আলম (বিএ৮০০৬) বাদী হয়ে রাজধানীর ক্যান্টনমেন্ট থানায় গত শুক্রবার (১২ অক্টোবর) এই জিডি করেন, যার নম্বর ৪৯৮।